Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7669

12. FEJEZET - VESZÉLYES ANYAGGAL TÖRTÉNT BALESET ÉS ESEMÉNY JELENTÉSE 12.1 Veszélyes anyagot érintő légi-jármű balesetek és repülőesemények ismételt előfordulásának megakadályozása érdekében a szerződő állam hozzon létre eljárásokat a felségterületén előfordult, más államból származó, vagy más államba tartó veszélyes anyag szállítását érintő légi-jármű balesetek, repülőesemények kivizsgálására és az ezzel kapcsolatos információk összeállítására. Az ilyen légi-jármű balesetről és repülőeseményről szóló jelentést a Technológiai Kézikönyv részletes előírásainak megfelelően kell elkészíteni. 12.2 Ajánlás. – Veszélyes anyagot érintő légi-jármű balesetek és repülőesemények ismételt előfordulásának megakadályozása érdekében a szerződő állam létesítsen eljárásokat a 12.1-ben nem szereplő egyéb ilyen, saját felségterületen előforduló baleset és repülőesemény kivizsgálására és az azzal kapcsolatos információk összeállítására. Az ilyen légi-jármű balesetekről és repülőeseményről szóló jelentést a Technológiai Kézikönyv részletes előírásainak megfelelően kell elkészíteni. 12.3 A légi rakományban lévő tévesen-, vagy be nem vallott veszélyes anyag estek ismételt előfordulásának megakadályozására a szerződő állam hozzon létre eljárásokat a felségterületén előfordult, más államból származó, vagy más államba tartó veszélyes anyag szállítását érintő esetek kivizsgálására és az ezzel kapcsolatos információk összeállítására. Az ilyen esetekről szóló jelentést a Technológiai Kézikönyv részletes előírásainak megfelelően kell elkészíteni. 12.4 Ajánlás. – A légi rakományban lévő tévesen-, vagy be nem vallott veszélyes anyag estek ismételt előfordulásának megakadályozására a szerződő állam létesítsen eljárásokat a 12.3-ban nem szereplő egyéb ilyen, saját felségterületen előforduló esetek kivizsgálására és az azzal kapcsolatos információk összeállítására. Az ilyen esetekről szóló jelentést a Technológiai Kézikönyv részletes előírásainak megfelelően kell elkészíteni.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes